
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 321
                                                           din 27 decembrie 2022
pentru aprobarea normelor privind consumul lunar de carburant pentru autovehiculele din dotarea Direcției de Asistență Socială Sighișoara, pentru anul 2023
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 49.216/09.12.2022 şi la Consiliul Local Sighișoara cu nr. 49.979/13.12.2022, de referatul de aprobare, înregistrat cu nr. 49.217/09.12.2022, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 129/30.07.2020, prin care s-a aprobat darea în administrarea Direcției de Asistență Socială Sighișoara a unui bun aparținând domeniului public al municipiului Sighișoara, respectiv microbuzul de transport școlar marca Opel Movano, și Hotărârea Consiliului Local Sighișoara nr. 200/31.08.2022, prin care s-a aprobat Regulamentul privind modul de utilizare a microbuzului școlar destinat transportului elevilor, la nivelul municipiului Sighișoara; 

Având în vedere Hotărârea Consiliului Local Sighișoara nr. 273/27.10.2022 privind acceptarea ofertei unei sponsorizări de către Direcția de Asistență Socială Sighișoara și Contractul de sponsorizare cu nr. 3113/01.11.2022, încheiat între Brikston Construction Solutions S.A., Punct de lucru Sighișoara și Direcția de Asistență Socială Sighișoara, având ca obiect autospeciala marca Volkswagen, model Transporter, an fabricație 2014, serie WV1ZZZ7HZFH079874, destinată transportului persoanelor vârstnice/cu dizabilități, precum și pentru realizarea activităților specifice de asistență socială care intră în competența direcției;

Luând în considerare atribuțiile Direcției de Asistență Socială Sighișoara în domeniul beneficiilor de asistență socială și în domeniul organizării, administrării şi acordării serviciilor sociale, precum și atribuțiile pe care direcția le realizează complementar acordării serviciilor sociale, în conformitate cu prevederile Legii nr. 292/2011, Legea asistenței sociale, cu modificările și completările ulterioare și ale Hotărârii Guvernului nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

Având în vedere și Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;

Ținând cont de prevederile Ordonanței Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, cu modificările și completările ulterioare;

Luând în considerare dispozițiile art. 20 alin. (1) lit. e) din Legea nr. 273/2006 privind finanțele publice locale, cu modificările și completările ulterioare;
Având în vedere necesitatea stabilirii unor norme privind consumul lunar de carburant pentru autovehiculele din parcul auto al Direcției de Asistență Socială Sighișoara, ținând cont și de principiul autonomiei locale în baza căruia autoritățile administrației publice locale trebuie să decidă și să răspundă pentru modul în care își gestionează resursele financiare, în funcție de necesitățile și în interesul fiecărei comunități;

Având în vedere Raportul de specialitate al Direcției de Asistență Socială Sighișoara, înregistrat cu nr. 3538/05.12.2022 și la Municipiul Sighișoara cu nr. 49.215/09.12.2022, cu propunerea de aprobare a normelor privind consumul lunar de carburant pentru autovehiculele din dotarea Direcției de Asistență Socială Sighișoara, pentru anul 2023;
            Având în vedere avizele favorabile ale tuturor comisiilor pe domenii de specialitate;  
În temeiul prevederilor art. 129 alin. (1), alin. (2) lit. b), alin. (14), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:
Art. 1. Se aprobă normele privind consumul de carburant pentru autovehiculele din dotarea Direcției de Asistență Socială Sighișoara, pentru anul 2023, conform anexei, care face parte integrantă din prezenta hotărâre.
Art. 2. Nu se consideră depășire la cantitatea maximă pe autovehicul, aprobată prin art. 1 din prezenta hotărâre, cantitatea care, la nivelul anului, se încadrează în limita combustibilului normat în raport cu numărul total de autovehicule. 
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția de Asistență Socială Sighișoara;
  1 ex. Biroul Buget, Contabilitate, Salarizare – Direcția Economică.
  9 ex.
  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 321/27.12.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


